87. dodjela "Oscara"

**87. dodjela nagrade Oscara** je svečanost koju je organizirala američka Akademija filmskih umjetnosti i nauka (AMPAS), i održana je 22. februara 2015. godine, u pozorištu *Dolby Theatre* u Hollywoodu, Los Angeles. Akademija je dodijelila Počasnog Oscara Jean-Claudeu Carrièreu, Hayao Miyazakiju i Maureen O'Hari a Humanitarna nagrada "Jean Hersholt" dodijeljena je Harryju Belafonteu u novembru 2014. godine. Glumac Neil Patrick Harris je bio domaćin svečanosti po prvi put.

Filmovi *Birdman * i *Grand Budapest Hotel * osvojili su najviše nagrada, svaki  po četiri. *Birdman* je dobio sljedeće nagrade: Oscara za najbolji film, najboljeg režisera,  i najbolji originalni scenarij za Alejandra Iñárritua, dok je *Grand Budapest Hotel* osvojio Oscar za najbolju originalnu muziku za Alexandrea Desplata. *Ritam ludila*, je jedini drugi film po broju osvojenih nagrada, a osvojio ih je ukupno tri uključujući i Oscara za najboljeg sporednog glumca za J. K. Simmonsa. Ostali dobitnici Oscara su bili *Teorija svega*, * Mirna Alice*, *Odrastanje*, *Igra imitacije*, *Big Hero 6*, *Ida*, *Citizenfour*, *Vruća linija: Veterani pritisnite 1*, * Telefonski poziv*, *Gozba*, *Selma*, *Američki snajper*, i *Međuzvjezdani*. Televizijski prenos pratilo više od 37 miliona gledalaca u SAD-u, što ga čini najslabije gledanom ceremonijom još od 81. dodjele "Oscara" 2009. godine.

## Nominacije i nagrade 
[right|thumb|150px|[Alejandro González Iñárritu, najbolji film, najbolja režija, i najbolji originalni scenarij]]
[right|thumb|150px|[Eddie Redmayne, najbolji glumac]]
[right|thumb|150px|[Julianne Moore, najbolja glumica]]
[right|thumb|150px|[J. K. Simmons, najbolji sporedni glumac]]
[right|thumb|150px|[Patricia Arquette, najbolja sporedna glumica]]
[right|thumb|150px|[Laura Poitras, najbolji dugometražni dokumentarac]]
[right|thumb|150px|[Alexandre Desplat, najbolja originalna muzika]] 
Nominacije za 87. dodjelu Oscara objavljene su 15. januara 2015. godine, u pozorištu Samuel Goldwyn Theater na Beverly Hillsu, Kalifornija. Nominacije su najavili Cheryl Boone Isaacs, predsjednica Akademije, režiseri J. J. Abrams i Alfonso Cuaron, te glumac Chris Pine. Filmovi *Birdman* i *Grand Budapest Hotel* imaju najviše nominacija svaki po devet u raznim kategorijama. Pobjednici su navedeni prvi i istaknuti su podebljanim slovima.

Svi filmovi u konkurenciji za najbolji film dobili su najmanje jednu nagradu u drugim kategorijama, što se nije desilo još otkako je Akademija 2009. proširila kategoriju za najbolji film sa više od pet nominacija. Alejandro González Iñárritu postao je drugi uzastopni pobjednik kao najbolji režiser meksičkog porijekla, nakon što je Alfonso Cuaron bio nagrađen za prethodnu godinu sa filmom *Gravitacija*. Iñárritu je bio pojedinac sa najviše osvojenih nagrada na ceremoniji, osvojivši svaku od njegove tri nominacije. Emmanuel Lubezki je postao 4. uzastopni dobitnik nagrade za najbolju fotografiju za *Birdmana* i za prošlogodišnji film *Gravitacija*, kao i drugi pobjednik ceremonije meksičkog porijekla. Film *Ida* je postao prvi dobitnik Oscara u kategoriji za najbolji strani film za Poljsku, koja je imala ukupno deset nominacija u ovoj kategoriji od 1963. godine.

## Filmovi sa najviše nominacija i nagrada 
Sljedećih 17 filmova su dobili najviše nominacija:

Dobitnici Počasne nagrade:
* Jean-Claude Carrière
* Hayao Miyazaki
* Maureen O'Hara

Dobitnik nagrade za humanitarni rad:
* Harry Belafonte

## Informacije o ceremoniji 
thumb|right|200px| Neil Patrick Harris slika iz Septembra 2014.
Zbog prošlogodišnje povećane gledanosti ceremonije i pozitivnih ocjena, Akademija je zaposlila Neila Merona i Craiga Zadana kao producente već treću godinu zaredom, a predsjednica Cheryl Boone Isaacs je 21. aprila 2014. izjavila: "Jako smo oduševljeni što su se Craig i Neil vratili da ponovo produciraju Oskara u 2015. godini". Nakon što je Ellen DeGeneres bila domaćin svečanosti prošle godine, mnogi online-mediji su izvijestili da je, Akademija "molila" Ellen da ponovo bude domaćin Oskara, ali je ona odbila zbog kritika oko njenog načina vođenja ceremonije. Međutim, ispostavilo se da su to bile samo glasine, pošto službenu izjavu nisu izdali ni Akademija ni Ellen.

Uz mnogo spekulacija i nedoumica, na press konferenciji 15. oktobra 2014. godine, Meron i Zadan su najavili da će glumac i komičar Neil Patrick Harris biti domaćin ceremonije 2015. Svoju odluku u odabiru Harrisa kao domaćina objasnili su riječima: "Oduševljeni smo da imamo Neila za domaćina Oscara. Mi ga poznajemo dosta dugo vremena, i gledali smo ga kako vrtoglavo napreduje kao veliki glumac u igranim filmovima, na televiziji i pozorišnoj sceni. Rad sa njim na Oskarima je kao savršena oluja, svi njegovi resursi i talenat objedinjavaju se na globalnoj sceni."  Predsjednica Akademije Cheryl Boone Isaacs je tom prilikom rekla: "Mi dijelimo Craigovo i Neilovo uzbuđenje, pozdravljajući ovog nevjerovatno talentiranog Neila Patricka Harrisa koji je savršen zabavljač. Neil ima prepoznatljiv šarm i sposobnost privlačenja pažnje javnosti što ga čini idealnim domaćinom Oscara i osigurava da svi uživamo u još jednoj nezaboravnoj svečanosti." 

Nakon odabira Harrisa, još dva imena su navodno bili u pitanju Akademije za posao domaćina, uključujući Chrisa Rocka i Juliju Louis-Dreyfus, i također se tvrdilo da Harris nije bio prvi izbor Akademije.

## In Memoriam 
Godišnji *In Memoriam* segment predstavila je glumica Meryl Streep. Na kraju je segmenta, pjevačica Jennifer Hudson je izvela pjesmu "I Can not Let Go" iz TV-serije *Smash*.
Spisak sjećanja uključuje sljedeće preminule filmske djelatnike:

 
* Mickey Rooney 
* Paul Mazursky  
* Geoffrey Holder  
* Nadia Bronson 
* James Garner 
* Elizabeth Peña  
* Alan Hirschfield  
* Edward Herrmann 
* Maya Angelou 
* Lorenzo Semple, Jr.  
* George L. Little  
* James Rebhorn 
* Menahem Golan  
* James Shigeta
* Anita Ekberg 
* Paul Apted 
* H. R. Giger  

* Sanford E. Reisenbach   
* Malik Bendjelloul 
* Virna Lisi 
* Louis Jourdan  
* Gordon Willis  
* Richard Attenborough 
* Oswald Morris  
* Tom Rolf  
* L. M. Kit Carson  
* Ruby Dee 
* Samuel Goldwyn, Jr. 
* Martha Hyer  
* Andrew V. McLaglen  
* Jimmy T. Murakami 
* Robin Williams 
* William Greaves
  
* Joseph Viskocil  
* Rod Taylor  
* Stewart Stern  
* Luise Rainer   
* Dick Smith  
* Lauren Bacall  
* Walt Martin  
* Charles Champlin 
* Pennie Dupont  
* Herb Jeffries 
* Misty Upham 
* Eli Wallach  
* Gabriel García Márquez  
* Frank Yablans
* Alain Resnais
* Bob Hoskins  
* Mike Nichols

*In Memoriam* segment je izazvao kritike zbog toga što su izostavili Joan Rivers, koja je umrla 2014. Rivers je u velikoj mjeri bila zaslužna za popularizaciju uvoda u ceremoniju na crvenom tepihu, i bila je prepoznatljivo lice ceremonije. Ipak ona je bila spomenuta u online verziji  na zvaničnom sajtu Oscara zajedno sa ostalim poznatim ličnostima koje nisu bile spomenute u televizijskoj verziji.
## Kontroverze 
Nominacije su naišle na udar kritike zbog pretežno bijelih nominacija. David Sims iz magazina *Atlantic* navodi da je "iznenađujuća hladnoća prema biografskom filmu *Selma* koji portretira Martina Luthera Kinga Sve glumačke kategorije sa svih 20 kandidata su bijelci, što se nije desilo još od dodjele Oskara 1995. godine". Kolumnista lista *The Guardian* Bidisha također napominje da je lista nominiranih većinom bijele rase. Također, nedostaje zastupljenost žena u ostalim kategorijama koje ne uključuju nominacije za najbolju glavnu i sporednu glumicu.

Javile su se i negativne reakcije fanova i kritike zbog izostanka animiranog filma *Lego* iz kategorija za najbolji animirani igrani film''.
## Reference 
## Vanjski linkovi 
* Službena stranica nagrada Akademije
* Službena stranica AMPAS-a
* 87. dodjela Oscara na imdb.com

Kategorija:2015. u Sjedinjenim Američkim Državama
Kategorija:Ceremonije dodjele Oscara
Kategorija:Filmske nagrade u 2014.